उत्तरकाशी। 18वें राज्य स्थापना दिवस को जनपद में धूमधाम से मनाया जाएगा। जिलाधिकारी डा. आशीष चौहान ने 9 नवम्बर को राज्य स्थापना दिवस की तैयारियों को लेकर जिला सभागार में अधिकारियों की एक महत्वपूर्ण बैठक ली। उन्होंने राज्य स्थापना दिवस को धूमधाम से मनाने हेतु समुचित तैयारी चाक चौंबंद रखने के निर्देश दिए। जिलाधिकारी ने कहा कि प्रातः 8 बजे से 9 बजे तक सभी अधिकारी व कर्मचारी सफाई अभियान चलाएंगे तथा पुलिस, पीआरडी,एसडीआरएफ,होमगार्ड के द्वारा शहर में फ्लेग मार्च निकाला जाएगा। साथ ही शहीद स्मारकों पर माल्यापर्ण कार्यक्रम भी आयोजित किए जाने के निर्देश दिए। उन्होंने कहा कि राज्य स्थापना से संबंधित आंदोलनकारियों से जुड़ी लघु फिल्म भी जिला कार्यालय ऑडोटोरियम में प्रदर्शित की जाएगी। लघु फिल्म में मुजफरनगर कांड, मसूरी, व रामपुर आदि कांड का समावेश करते हुए जिला बेसिक अधिकारी व जिला आपदा प्रबन्धन अधिकारी को फिल्म बनाने की जिम्मेदारी सौंपी गई। मनेरा में बृहद वृक्षारोपण अभियान भी चलाया जाएगा जिसकी जिम्मेदारी एसडीओ वन विभाग को सौंपी गई हैं। प्रातः 10.30 बजे मनेरा स्टेडियम में स्वीप कार्यक्रम (मतदाता को जागरूक) करने के तहत पत्रकार व अधिकारियों/कर्मचारियों के बीच सद्भावना क्रिकेट मैच खेला जाएगा।